Here is a page extracted from Wikipedia that may contain CSS, HTML, and a lot of unformatted text.

Title: Mario Vargas Llosa
Content: Jorge Mario Pedro Vargas Llosa (Arequipa, 28 de marzo de 1936), mas conoixiu como Mario Vargas Llosa, ye un escritor y novelista peruano Se tracta d'uno d'os mas importants novelistas y asayistas contemporanios en luenga espanyola. En l'anyo 2010 se l'atorgó o Premio Nobel de Literatura, «por a suya cartografía d'as estructuras de poder y as suyas imáchens mordaces d'a resistencia de l'individo, a suya revuelta, y a suya redota», tamién ha ganau, entre atros, o Premio Cervantes (1994) y o Premio Prencipe d'Asturias d'as Letras (1986).

Vargas Llosa aconsiguió a fama en os anyos 1960 con novelas como La ciudad y los perros (1962) (A ciudat y os cans), La casa verde (1965) (A casa verda), y Conversación en La Catedral (1969). Encara hue contina escribindo a-saber-lo en cuantos cheneros literarios, incluyendo-ie a critica literaria y o periodismo. Entre as suyas novelas se contan comedias, novelas policiacas, novelas historicas y politicas. Cuantas d'ellas, como Pantaleón y las visitadoras (1973) y La tía Julia y el escribidor (1977), s'han adaptau y levau ta o cine.

Muitas d'as obras de Vargas Llosa son chupidas d'a percepción que tien o escritor d'a sociedat peruana y por as suyas propias experiencias como peruano. Manimenos, ha ixamplau o suyo repertorio y tractau temas d'atras partes d'o mundo. Ha gosau vivir en Europa (Espanya, Reino Uniu y Francia) la mas gran parte d'o tiempo dende 1958 en o prencipio d'a suya carrera literaria, obtenendo a nacionalidat espanyola en chulio de 1993, fendo que en a suya obra se veiga una fuerte influencia europea.

Igual como atros autors latinoamericanos, Vargas Llosa ha estau politicament activo entre toda a suya carrera. Estió candidato a la presidencia d'o Perú en 1990 por o partiu de centro-dreita Frente Democrático (FREDEMO).

Obra publicata

Ficción 
 1959: Los jefes.
 1963: La ciudad y los perros.
 1966: La casa verde (Premio Rómulo Gallegos).
 1967: Los cachorros.
 1969: Conversación en La Catedral.
 1973: Pantaleón y las visitadoras.
 1977: La tía Julia y el escribidor.
 1981: La guerra del fin del mundo.
 1984: Historia de Mayta.
 1986: ¿Quién mató a Palomino Molero?.
 1987: El hablador.
 1988: Elogio de la madrastra.
 1993: Lituma en los Andes (Premio Planeta).
 1997: Los cuadernos de don Rigoberto.
 2000: La fiesta del chivo, novela sobre a dictadura d'o cheneral d'a Republica Dominicana, Rafael Leónidas Trujillo.
 2003: El paraíso en la otra esquina, novela historica sobre Paul Gauguin y Flora Tristán.
 2006: Travesuras de la niña mala.
 2010: El sueño del celta.
 2010: Fonchito y la luna.
 2013: El héroe discreto.

Asayo y investigación 
 1971: García Márquez: historia de un deicidio.
 1971: Historia secreta de una novela.
 1975: La orgía perpetua: Flaubert y «Madame Bovary».
 1962-1982 y 1983: Contra viento y marea. Volúmen I.
 1972-1983 y 1986: Contra viento y marea. Volumen II.
 1990: La verdad de las mentiras: Ensayos sobre la novela moderna.
 1964-1988 y 1990: Contra viento y marea. Volumen III.
 1991: Carta de batalla por Tirant lo Blanc.
 1994: Desafíos a la libertad.
 1996: La utopía arcaica. José María Arguedas y las ficciones del indigenismo.
 1997: Cartas a un novelista.
 2001: El lenguaje de la pasión.
 2004: La tentación de lo imposible.
 2008: El viaje a la ficción.
 2012: La civilización del espectáculo.
 2012: Piedra de Toque. Volumen I (1962-1983).
 2012: Piedra de Toque. Volumen II (1984-1999).
 2012: Piedra de Toque. Volumen III (2000-2012).

Teatro 
 1981: La señorita de Tacna.
 1983: Kathie y el hipopótamo.
 1986: La Chunga.
 1993: El loco de los balcones.
 1996: Ojos bonitos, cuadros feos.
 2007: Odiseo y Penélope.
 2008: Al pie del Támesis.
 2009: Las mil noches y una noche.

Autobiografía 
 1993: El pez en el agua.

Referencias

Vinclos externos 

  Fundación Prencipe d'Asturias, Premio Prencipe d'Asturias d'as Letras 1986.
  Pachina oficial de Mario Vargas Llosa.
  Pachina de l'Instituto Nobel, Premio Nobel de Literatura 2010.

1936 (naixencias)
Politicos de Perú
Escritors en castellano
Escritors de Perú
Novelistas de Perú
Premio Cervantes
Premio Nobel de Literatura
Ganadors d'o Premio Planeta
Premios Prencipe d'Asturias d'as Letras
Premio Rómulo Gallegos
Miembros d'a Real Academia Española